**«Қазақстан Республикасы Үкіметінің кейбір шешімдеріне өзгерістер енгізу туралы» Қазақстан Республикасы Үкіметі қаулысының жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Қаулы жобасы қарыз алушылар үшін ашықтықты, болжамдылықты және тең жағдайларды қамтамасыз ету мақсатында ЕДБ арқылы қаржыландырудың барлық бағдарламалары бойынша түпкілікті қарыз алушылар үшін жылдық 12,6% деңгейінде бірыңғай сыйақы мөлшерлемесін белгілеуге қатысты екінші деңгейдегі банктердің экономиканың нақты секторын қаржыландыруы мәселелері жөніндегі 2025 жылғы 19 наурыздағы кеңестің хаттамасын орындау үшін әзірленді.

Көрсетілген өзгерістер Қазақстан Республикасы Ұлттық қоры қаражатын нарықпен араластыру есебінен қаржыландыру көздерін біріктіруге және қорландыру базасын едәуір кеңейтуге мүмкіндік береді, бұл 2034-2035 жылдардың соңына дейін қаражаттың ағымдағы айналымының артуын да қамтамасыз етеді. Бұл ретте бизнеске берілген 12,6% бірыңғай мөлшерлеме неғұрлым жеңілдікті шарттармен әркелкі қол жеткізуді болдырмауға мүмкіндік береді.

**2. Құқықтық салдарын бағалау:**

Қаулы жобасы Қазақстан Республикасының Конституциясына, заңдарға және өзге де нормативтік құқықтық актілерге қайшы келмейді. Жобаны қабылдау құқықтық қайшылықтарға әкелмейді, жеке және заңды тұлғалардың құқықтары мен заңды мүдделерін шектемейді. Жоба нақтылау сипатында, қолданыстағы қағидаларды жетілдіруге бағытталған және рәсімдерді жүйелеуді, оның ішінде мемлекеттік органдардың ақпараттық жүйелерін интеграциялау есебінен жүйелеуді көздейді, бұл құқықтық айқындылықты арттырады және тиісті құқықтық қатынастарға қатысушыларға түсетін әкімшілік жүктемені қысқартады.

**3. Ақпараттық салдарын бағалау:**

Жобаны іске асыру жағымсыз ақпараттық салдарға әкелмейді. Қаулыны қабылдау қосымша ақпараттық-түсіндіру іс-шараларын жүргізуді талап етпейді және мемлекеттік саясатты қоғамдық қабылдауды бұрмалау тәуекелімен байланысты емес.

Жобаны қабылдау және іске асыру туралы ақпарат белгіленген тәртіппен мемлекеттік органдардың ресми интернет-ресурстарында орналастырылады.

**4. Өзге де салдарын бағалау:**

Қаулы жобасын қабылдау оны іске асыру шеңберінде көзделмеген өзге де теріс салдарға, оның ішінде әлеуметтік-экономикалық, экологиялық, кадрлық және қаржылық салдарларға әкеп соқпайды.

**Қазақстан Республикасы**

**Премьер-Министрінің орынбасары -**

**Ұлттық экономика министрі С. Жұманғарин**