**Қазақстан Республикасының**

**Премьер-Министрі**

**О.А. Бектеновке**

**«Қазақстан Республикасы Үкіметінің кейбір шешімдеріне өзгерістер енгізу туралы»   
Қазақстан Республикасы Үкіметі қаулысының жобасына   
түсіндірме жазба**

**1. Әзірлеуші мемлекеттік органның атауы**

Қазақстан Республикасының Ұлттық экономика министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Қаулы жобасы қарыз алушылар үшін ашықтықты, болжамдылықты және тең жағдайларды қамтамасыз ету мақсатында ЕДБ арқылы қаржыландырудың барлық бағдарламалары бойынша түпкілікті қарыз алушылар үшін жылдық 12,6% деңгейінде бірыңғай сыйақы мөлшерлемесін белгілеуге қатысты екінші деңгейдегі банктердің экономиканың нақты секторын қаржыландыруы мәселелері жөніндегі 2025 жылғы 19 наурыздағы кеңестің хаттамасын орындау үшін әзірленді.

Көрсетілген өзгерістер Қазақстан Республикасы Ұлттық қоры қаражатын нарықпен араластыру есебінен қаржыландыру көздерін біріктіруге және қорландыру базасын едәуір кеңейтуге мүмкіндік береді, бұл 2034-2035 жылдардың соңына дейін қаражаттың ағымдағы айналымының артуын да қамтамасыз етеді. Бұл ретте бизнеске берілген 12,6% бірыңғай мөлшерлеме неғұрлым жеңілдікті шарттармен әркелкі қол жеткізуді болдырмауға мүмкіндік береді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Одан әрі іске асыру үшін мемлекеттік бюджеттен және Қазақстан Республикасының Ұлттық қорынан қосымша қаражат тарту талап етілмейді.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық және (немесе) құқықтық салдарға әкеп соқтырмайды, сондай-ақ ұлттық қауіпсіздікті қамтамасыз етуге ықпал етпейді.

**5. Нақты мақсаттар мен күтілетін нәтижелердің мерзімдері.**

Жобаны қабылдау экономиканың өсуіне бағытталған стратегиялық міндеттерді іске асыруға, кәсіпкерлікті орнықты және теңгерімді дамыту үшін жағдай жасауға, экономиканың басым секторларын қаржыландыру құралдарының қолжетімділігін кеңейтуге мүмкіндік береді, Қазақстан Республикасы Ұлттық қоры қаражатынан екінші деңгейдегі банктер арқылы жеңілдікті кредит беру көлемін ұлғайту есебінен қаржылай қолдауға мұқтаж кәсіпкерлік субъектілерін неғұрлым кеңінен қамтуды қамтамасыз етеді. Қарыз алушы бойынша мөлшерлемені 6%-дан 12,6%-ға дейін ұлғайтуды көздейтін енгізілетін өзгерістер тетіктің барынша икемділігін қамтамасыз етуге және нарықтық жағдайларға бейімделуге бағытталған. Бұл ретте кредиторлар үшін жеңілдікті қаржыландыру кредиттік тәуекелдерді төмендетудің және басым жобаларды кредиттеуді ынталандырудың тиімді құралы мәртебесін сақтайды.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.**

«Қазақстан Республикасының Үкіметі мен Қазақстан Республикасы Ұлттық Банкінің өңдеу өнеркәсібіндегі шағын және орта кәсіпкерлік жобаларын қаржыландыруды қамтамасыз ету жөніндегі бірлескен іс-қимыл жоспарын бекіту туралы» Қазақстан Республикасы Үкіметінің 2014 жылғы 14 сәуірдегі   
№ 354 қаулысы;

«Қазақстан Республикасының Үкіметі мен Қазақстан Республикасы Ұлттық Банкінің өңдеу өнеркәсібіндегі шағын және орта кәсіпкерлік жобаларын қаржыландыруды қамтамасыз ету жөніндегі бірлескен іс-қимыл жоспарын бекіту туралы» Қазақстан Республикасы Үкіметінің 2014 жылғы 5 желтоқсандағы № 1276 қаулысы;

«Қазақстан Республикасының Үкіметі мен Қазақстан Республикасы Ұлттық Банкінің өңдеу өнеркәсібіндегі шағын және орта кәсіпкерлік жобаларын қаржыландыруды қамтамасыз ету жөніндегі бірлескен іс-қимыл жоспарын бекіту туралы» Қазақстан Республикасы Үкіметінің 2015 жылғы 11 наурыздағы   
№ 124 қаулысы;

«Қазақстан Республикасының Үкіметі мен Қазақстан Республикасы Ұлттық Банкінің отандық өндірушілер мен экспорттаушыларды қаржыландыруды қамтамасыз ету жөніндегі бірлескен іс-қимыл жоспарын бекіту туралы» Қазақстан Республикасы Үкіметінің 2015 жылғы 23 сәуірдегі   
№ 271 қаулысы;

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**8. Ұсынылған халықаралық шарттың жобасын кейіннен ратификациялау қажеттігі туралы ақпарат.**

Талап етілмейді.

**9. Кеңсе Басшысы мен Байланыс және ақпарат министрінің   
2011 жылғы 20 мамырдағы № 25-1-32қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі.**

Рұқсат етіледі.

**10. Жобаның мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастырылғаны туралы ақпарат (күні, байт көлемі).**

Жоба 2025 жылғы « » Қазақстан Республикасы Ұлттық экономика министрлігінің www.economy.gov.kz интернет-ресурсында (байттар саны: КБ) және 2025 жылғы « » ашық нормативтік құқықтық актілердің интернет-порталында (байттар саны: КБ) орналастырылған.

**11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурсында орналастырылғаны туралы ақпарат**

Талап етілмейді.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестері мүшелерінің сараптамалық қорытындысымен келіспеу себептерінің дәлелді негіздемесі.**

Талап етілмейді.

**15. «Қоғамдық кеңестер туралы» Қазақстан Республикасының Заңында мемлекеттік органда қоғамдық кеңес құру көзделмеген жағдайларды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымымен келіспеу себептерінің негіздемесі.**

Талап етілмейді.

**Қазақстан Республикасы**

**Премьер-Министрінің орынбасары -**

**Ұлттық экономика министрі С. Жұманғарин**